Georgios II, Nata Hellenia (Basa Yunani: "Γεώργιος Β' Βασιλεύς των Ελλήνων"; 19 Juli 1890 – 1 April 1947) punika nata Yunani ingkang mréntah nalika periode 1922-1924 sarta 1935-1947. Panjenenganipun minggah tahta nggantosaken bapanipun tanggal 27 September 1922 lan mundur amargi panyuwunan Dewan Nasional nalika akir taun 1923 lan ngasingaken dhiri dhumateng Rumania. Panjenenganipun kanthi resmi dipuncopot saking tahta nalika Républik Hellenik Kaping Kalih dipunproklamasikakenn tanggal 25 Maret 1924. Nalika tanggal 3 November 1935 panjenenganipun minggah tahta malih sasampunipun kudeta militèr ndhawahaken rézim républik.